**Ministru kabineta noteikumu projekta**

**„****Grozījumi Ministru kabineta 2013.gada 8.oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 21.1 panta devītā daļa, Veterinārmedicīnas likuma 12.pants un 53.panta pirmās daļas 5.punkts, Dzīvnieku barības aprites likuma 3.panta ceturtā daļa, Likuma par budžetu un finanšu vadību 5.panta devītā daļa un Farmācijas likuma 12.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013.gada 8.oktobra noteikumi Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” (turpmāk – noteikumi Nr.1083), kuros nepieciešams izdarīt grozījumus.  1. Par Pārtikas un veterinārā dienesta (turpmāk – PVD) veiktajām uzraudzības un kontroles darbībām un maksas pakalpojumiem tiek sagatavoti rēķini. Daļa pakalpojuma ņēmēju rēķinu par sniegtajiem pakalpojumiem izvēlas saņemt pa pastu. Tāpat arī uzņēmumu reģistrācijas apliecības tiek pieprasīts nosūtīt pa pastu. Noteikumos Nr.1083 jāparedz, ka minētajos gadījumos PVD iekasē maksu par pasta pakalpojumiem saskaņā ar attiecīgā pasta komersanta tarifiem.  2. Patlaban noteiktā maksa par vienu PVD inspektora darba stundu nesedz faktiskās stundas izmaksas, tāpēc šo maksu nepieciešams palielināt.  Laikā no 2008.gada 1.janvāra līdz 2010.gada 24.martam maksa par vienu inspektora darba stundu bija noteikta Ls 9,50 (EUR 13,52) apmērā. No 2010.gada 25.marta maksa noteikta Ls 7,50 (EUR 10,67) apmērā.  Maksu par vienu inspektora darba stundu plānots palielināt par 0,98 *euro*. Tas attiecas uz veterināro sertifikātu sagatavošanu, jaunu uzņēmumu atzīšanu, reģistrāciju, atkārtotām pārbaudēm neatbilstību gadījumos un oficiālo papildu kontroli. Par plānveida pārbaudēm maksa netiek iekasēta un izmaksas tiek segtas no valsts budžeta. Inspektora vienas darba stundas izmaksas ietver inspektora darba samaksu, darba devēja valsts sociālās apdrošināšanas obligātās iemaksas, vienreizlietojamos apģērbus, autotransporta nomu un netiešās izmaksas (saziņas līdzekļu izmantošana, kancelejas preces, mērinstrumentu kalibrēšana, transportlīdzekļu uzturēšana, telpu uzturēšanas izdevumi u.tml.). Tā kā inspektoru darbs sastāv gan no plānveida pārbaudēm, gan arī no tāda veida pārbaudēm, par kurām ir iekasējama samaksa, inspektoram izmaksājamā alga arī tiek segta no diviem avotiem – no valsts budžeta dotācijas un no maksas par sniegtajiem pakalpojumiem.  Attiecīgi jāpalielina arī maksa par inspektoru darbu brīvdienās, svētku dienās un nakts stundās, lai varētu nodrošināt darba samaksu atbilstoši normatīvajos aktos noteiktajam.  Tāpat saistībā ar inspektora darba stundas maksas palielināšanu jāgroza maksa par tām dienesta veiktajām darbībām, kurām maksa aprēķināta atbilstoši darbībai nepieciešamajam laikam, t.i., par sēņu un meža ogu sertifikāta sagatavošanu un izsniegšanu (par kravu) (1.pielikuma 9.punkts), atbilstības sertifikāta vai kontroles apliecības sagatavošanu par importēto vai eksportējamo svaigo augļu un dārzeņu atbilstību tirdzniecības standartiem un tā izsniegšanu (1.pielikuma 10.punkts), kontroles apliecības sagatavošanu par atkārtotu svaigu augļu un dārzeņu atbilstības novērtēšanu tirdzniecības standartiem (par neatbilstošo produkta partiju atkarībā no tās svara) un tās izsniegšanu (1.pielikuma 11.punkts), ar preču un produktu robežkontroli saistīta apliecinājuma vai sertifikāta sagatavošanu un izsniegšanu vai sertifikāta izraksta apstiprināšanu (par kravu) (1.pielikuma 17.punkts), dažādu ar uzraudzību un kontroli saistītu apliecinājumu, sertifikātu un izziņu sagatavošanu un izsniegšanu (ja nav nepieciešama speciāla uzraudzības objekta pārbaude vai citas darbības (laboratoriskie izmeklējumi)) (1.pielikuma 19.punkts), atzinuma par mērījumu un testēšanas rezultātiem un ieteikumu sagatavošanu turpmākai rīcībai (2.pielikuma 3.punkts).  3. Nepieciešams noteikt maksu par veterinārā (veselības) sertifikāta sagatavošanu un izsniegšanu mājas (istabas) dzīvniekam (1.pielikuma 3.1 punkts), samazinot izmaksas šī pakalpojuma ņēmējiem (patlaban noteikta vienota maksa par sertifikātu izsniegšanu visiem dzīvniekiem – gan mājas (istabas), gan lauksaimniecības dzīvniekiem).  4. Jāpapildina 1.pielikuma 23.punkts, nosakot, ka maksa par PVD uzraudzības objektu novērtēšanu (pārbaudi) maksājama arī saistībā ar reģistrāciju, kā arī paredzot maksu par atkārtotu novērtēšanu. Ministru kabineta 2013.gada 10.septembra noteikumu Nr.768 „Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība” 30.punkts nosaka, ka veterinārmedicīniskās prakses iestāde apmaksā dienesta izsniegto rēķinu par veikto veterinārmedicīniskās prakses iestādes pirmsreģistrācijas vai atkārtoto pārbaudi saskaņā ar normatīvajiem aktiem par dienesta veikto valsts uzraudzības un kontroles darbību un sniegto maksas pakalpojumu samaksu. Arī atzīšanas laikā tiek veiktas atkārtotas novērtēšanas darbības, ja pēc pirmās pārbaudes uzņēmums netiek atzīts (tiek konstatētas neatbilstības) un uzņēmumam piešķir pagaidu atzīšanas numuru (piemēram, pārtikas uzņēmumu atzīšana saskaņā ar Ministru kabineta 2010.gada 2.februāra noteikumiem Nr.104 „Pārtikas uzņēmumu atzīšanas un reģistrācijas kārtība”).  5. Jānosaka, ka saistībā ar veterināro ekspertīzi sedz izdevumus ne tikai par patērēto degvielu, bet arī autogāzi (1.pielikuma 29.punkts).  6. Patlaban 1.pielikuma 31.punktā noteikts, ka par bioloģiskās lauksaimniecības kontroles institūcijas darbības izvērtēšanu trešajā valstī pakalpojuma ņēmējs sedz PVD izdevumus atbilstoši attaisnojuma dokumentiem un noteiktajiem tarifiem (komandējuma dienas nauda, ceļa izdevumi, naktsmītne). Nepieciešams noteikt, ka pakalpojuma ņēmējs sedz arī citus izdevumus, kas saistīti ar minētā pakalpojuma sniegšanu, piemēram, par vīzu saņemšanu.  7. Šobrīd noteikumu 1.pielikuma VII nodaļa nosaka samaksu par PVD izdevumiem, kas saistīti ar Nacionālās pārtikas kvalitātes shēmas produktu sertificēšanu un pārbaudēm. Latvijā attītās arī citas pārtikas kvalitātes shēmas – aizsargātu ģeogrāfisko izcelsmes norāžu, aizsargātu cilmes vietas nosaukumu un garantētu tradicionālo īpatnību shēmas. Tā kā Eiropas Parlamenta un Padomes 2012.gada 21.novembra Regulas (ES) Nr.1151/2012 par lauksaimniecības produktu un pārtikas produktu kvalitātes shēmām 37.panta 1.punkts nosaka, ka aizsargātu ģeogrāfisko izcelsmes norāžu, aizsargātu cilmes vietas nosaukumu un garantētu tradicionālo īpatnību shēmu produktu atbilstības specifikācijām pārbaudes izmaksas var segt uzņēmēji, par kuriem notiek minētās kontroles, noteiktā maksa ir jāattiecina uz dažādu pārtikas kvalitātes shēmu produktu sertificēšanu, ikgadējo pārbaudi un atkārtotu pārbaudi, ja konstatēta neatbilstība.  8. Nepieciešams palielināt maksu par aprīkojuma, iekārtu (piemēram, audioaparatūras, videoaparatūras, kodoskopa, diaprojektora) nomu (2.pielikuma 7.punkts), lai tā atbilstu faktiskajiem izdevumiem.  9. Patlaban noteiktā samaksa par valsts uzraudzības un kontroles darbībām preču un produktu robežkontrolē (3.pielikums) nesedz faktiskās kontroles izmaksas, bet tas ir pretrunā ar principiem Eiropas Parlamenta un Padomes 2004.gada 29.aprīļa Regulā (EK) Nr.882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem. Maksu par robežkontroli nepieciešams paaugstināt par apmēram 22%, jo:  1) pēdējos gados būtiski samazinās kontrolējamo kravu skaits (2012.gadā – 66 255 kravas, 2013.gadā – 58 316 kravas, kravu skaita samazinājums – 12%);  2) par 10,54% palielinājies izdevumu apjoms – robežkontroles punktu apsaimniekošana, kontroles punktos strādājošo inspektoru algu palielināšana par 14 *euro*, kas saistīta ar amatu algu izlīdzināšanu valsts pārvaldē. Tā kā robežkontroles funkcija tiek finansēta no maksas pakalpojumiem, tad par šiem amatiem papildu budžeta līdzekļi netika piešķirti.  Maksas apmērs par kravu robežkontroli gandrīz nav mainījies kopš 2004.gada. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:  1) uzņēmējiem:  a) kuri iesaistīti pārtikas un nepārtikas preču kravu ievešanā no trešajām valstīm;  b) kuriem nepieciešams saņemt veterināros sertifikātus vai citus apliecinājumus par produktu atbilstību;  c) kuri plāno uzsākt uzņēmējdarbību, kam nepieciešama uzņēmuma reģistrācija ar pārbaudi vai atzīšana;  d) kuru darbībā konstatētas neatbilstības, tāpēc nepieciešamas atkārtotas PVD pārbaudes.  Mērķgrupas skaitliskais lielums ir atkarīgs no ekonomiskās attīstības valstī;  2) PVD inspektoriem. |
| 2. | Tiesiskā regulējuma ietekme uz tautsaimniecību un administratīvo slogu | 1. Maksa par vienu inspektora darba stundu plānots paaugstināt par 0,98 *euro*. Tas attiecas uz jaunu uzņēmumu atzīšanu, reģistrāciju, atkārtotām pārbaudēm neatbilstību gadījumos un oficiālo papildu kontroli. Par plānveida pārbaudēm uzņēmēji nemaksā, un tās tiek nodrošinātas par valsts budžeta līdzekļiem.  Vidējais vienas darbības (kontrole uzņēmumā u.c.) ilgums ir viena stunda, tātad izmaksas par PVD darbībām palielinās vidēji par 0,98 *euro* katrā kontroles reizē.  Maksas maiņa ietekmēs arī sertifikātu izsniegšanu, tomēr, tā kā vidēji viena sertifikāta izrakstīšanai tiek tērēta 0,5–1 stunda laika, šis sadārdzinājums ir neliels – vairumā gadījumu tas būs EUR 0,49–0,98.  2. Samaksa par kravu robežkontroli palielināsies apmēram par 22%.  3. Nosakot maksu par veterinārā (veselības) sertifikāta sagatavošanu un izsniegšanu mājas (istabas) dzīvniekam (1.pielikuma 3.1 punkts), samazinās izmaksas šī pakalpojuma ņēmējiem (patlaban noteikta vienota maksa par sertifikātu izsniegšanu visiem dzīvniekiem – gan mājas (istabas), gan lauksaimniecības dzīvniekiem). |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (2015.) gadu | izmaiņas, salīdzinot ar kārtējo (2015.) gadu | izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **808 516,7** | **65 343,0** | **157 650,9** | **157 650,9** | **157 650,9** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 808 516,7 | 65 343,0 | 157 650,9 | 157 650,9 | 157 650,9 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **808 516,7** | **65 343,0** | **157 650,9** | **157 650,9** | **157 650,9** |
| 2.1. valsts pamatbudžets | 808 516,7 | 65 343,0 | 157 650,9 | 157 650,9 | 157 650,9 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0,0** | **0,0** | **0,0** | **0,0** | **0,0** |
| 3.1. valsts pamatbudžets | 0,0 | 0,0 | 0,0 | 0,0 | 0,0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0,0 | 0,0 | 0,0 | 0,0 |
|  |  |  |  |
|  |  |  |  |
| 5. Precizēta finansiālā ietekme: | X | 0,0 | 0,0 | 0,0 | 0,0 |
| 5.1. valsts pamatbudžets | 0,0 | 0,0 | 0,0 | 0,0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts ieņēmumu un izdevu­mu aprēķins pievienots anotācijas pielikumā. | | | | |
| **6.1. detalizēts ieņēmumu aprēķins:** | **808 516,7** | **65 343,0** | **157 650,9** | **157 650,9** | **157 650,9** |
| 6.1.1. Ieņēmumi no samaksas par normatīvajos aktos noteiktajām PVD valsts uzraudzības un kontroles darbībām atbilstoši noteikumu projektam (noteikumu Nr.1083 1.pielikums) | 146 595,9 | 6 372,1 | 15 414,3 | 15 414,3 | 15 414,3 |
| 6.1.2. Ieņēmumi no PVD maksas pakalpojumiem, kas tiek aplikti ar pievienotās vērtības nodokli (noteikumu Nr.1083 2.pielikums) | 14 619,6 | 566,0 | 1 362,6 | 1 362,6 | 1 362,6 |
| 6.1.3. Ieņēmumi no valsts uzraudzības un kontroles darbībām preču un produktu robežkontrolē (noteikumu Nr.1083 3.pielikums) | 626 985,5 | 57 630,7 | 139 008,1 | 139 008,1 | 139 008,1 |
| 6.1.4. Ieņēmumi no samaksas par papildu oficiālo kontroli (noteikumu Nr.1083 4.pielikums) | 20 315,7 | 774,2 | 1 865,9 | 1 865,9 | 1 865,9 |
| **6.2. detalizēts izdevumu aprēķins:** | **808 516,7** | **65 343,0** | **157 650,9** | **157 650,9** | **157 650,9** |
| 6.2.1. Izdevumi par normatīvajos aktos noteiktajām PVD valsts uzraudzības un kontroles darbībām atbilstoši noteikumu projektam (noteikumu Nr.1083 1.pielikums):  2015.gada izdevumu sadalījums pa EKK: Atlīdzība (EKK 1000) – EUR 73 216,8; Preces un pakalpojumi (EKK 2000) – EUR 73 379,1.  2015.gada izdevumu palielinājums pa EKK: Atlīdzība (EKK 1000) – EUR 3 305,2; Preces un pakalpojumi (EKK 2000) – EUR 3 066,9.  2016.gada un turpmāko gadu izdevumu palielinājuma sadalījums pa EKK: Atlīdzība (EKK 1000) – EUR 8 018,1; Preces un pakalpojumi (EKK 2000) – EUR 7 396,2. | 146 595,9 | 6 372,1 | 15 414,3 | 15 414,3 | 15 414,3 |
| 6.2.2. Izdevumi no PVD maksas pakalpojumu sniegšanas, kas tiek aplikti ar pievienotās vērtības nodokli (noteikumu Nr.1083 2.pielikums)  2015.gada izdevumu sadalījums pa EKK: Atlīdzība (EKK 1000) – EUR 7 179,3; Preces un pakalpojumi (EKK 2000) – EUR 7 440,3.  2015.gada izdevumu palielinājums pa EKK: Atlīdzība (EKK 1000) – EUR 260,4; Preces un pakalpojumi (EKK 2000) – EUR 305,6.  2016.gada un turpmāko gadu izdevumu palielinājuma sadalījums pa EKK: Atlīdzība (EKK 1000) – EUR 626,8; Preces un pakalpojumi (EKK 2000) – EUR 735,8. | 14 619,6 | 566,0 | 1 362,6 | 1 362,6 | 1 362,6 |
| 6.2.3. Izdevumi no valsts uzraudzības un kontroles darbībām preču un produktu robežkontrolē (noteikumu Nr.1083 3.pielikums)  (EKK 1000) – 470 239,1 EUR; Preces un pakalpojumi (EKK 2000) – EUR 156 746,4.  2015.gada izdevumu palielinājums pa EKK: Atlīdzība (EKK 1000) – EUR 43 223,00; Preces un pakalpojumi (EKK 2000) – EUR 14 407,7.  2016.gada un turpmāko gadu izdevumu palielinājuma sadalījums pa EKK: Atlīdzība (EKK 1000) – EUR 104 256,1; Preces un pakalpojumi (EKK 2000) – EUR 34 752,0. | 626 985,5 | 57 630,7 | 139 008,1 | 139 008,1 | 139 008,1 |
| 6.2.4. Izdevumi par papildu oficiālās kontroles veikšanu (noteikumu Nr.1083 4.pielikums)  2015.gada izdevumu sadalījums pa EKK: Atlīdzība (EKK 1000) – EUR 9 977,0; Preces un pakalpojumi (EKK 2000) – EUR 10 338,7.  2015.gada izdevumu palielinājums pa EKK: Atlīdzība (EKK 1000) – EUR 356,3; Preces un pakalpojumi (EKK 2000) – EUR 417,9.  2016.gada un turpmāko gadu izdevumu palielinājuma sadalījums pa EKK: Atlīdzība (EKK 1000) – EUR 858,7; Preces un pakalpojumi (EKK 2000) – EUR 1 007,2. | 20 315,7 | 774,2 | 1 865,9 | 1 865,9 | 1 865,9 |
| 7. Cita informācija | Pēc noteikumu projekta pieņemšanas 2015.gadā papildus tiek plānoti ieņēmumi EUR 65 343,0 apmērā, kur finansējuma atlīdzībai EKK 1000 ir EUR 47 144,9 un precēm un pakalpojumiem EKK 2000 ir EUR 18 198,1; 2016.gadā un turpmāk ik gadu tiek plānoti papildu ieņēmumi EUR 157 650,9 apmērā, kur finansējums atlīdzībai EKK 1000 ir EUR 113 759,7 un precēm un pakalpojumiem EKK 2000 ir EUR 43 891,2.  PVD sniegto pakalpojumu izcenojuma aprēķinu atbilstoši Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu aprēķināšanas kārtība” skatīt anotācijas pielikumos. | | | | |

*Anotācijas IV sadaļa – projekts šo jomu neskar.*

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Eiropas Parlamenta un Padomes 2012.gada 21.novembra Regula (ES) Nr.1151/2012 par lauksaimniecības produktu un pārtikas produktu kvalitātes shēmām (turpmāk – Regula Nr.1151/2012). | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | | |
| Attiecīgā ES tiesību akta datums, numurs un nosaukums | | Regula Nr.1151/2012. | | | | |
| A | | B | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Regulas Nr.1151/2012 37.panta 1.punkts | | Noteikumu Nr.1083 1.pielikuma VII sadaļa | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Ir izmantota Regulas Nr.1151/2012 37.panta 1.punktā dotā iespēja dalībvalstīm noteikt, ka izmaksas par produkta atbilstības pārbaudi saistībā ar pārtikas shēmām sedz uzņēmēji. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | |  | | | | |
| Cita informācija | | Nav | | | | |

*Anotācijas V sadaļas 2.tabula – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2015.gada 6.februāra līdz 12.februārim. |
| 2. | Sabiedrības līdzdalība projekta izstrādē | 1. Noteikumu projekts nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima” un „Pārtikas uzņēmumu federācija”.  2. Latvijas Ostu, tranzīta un loģistikas padomes 2015.gada 15.aprīļa sēdē tika pieņemts lēmums (prot.Nr.3 5.punkts) aicināt Zemkopības ministriju organizēt tikšanos ar ostu pārvaldēm un tranzīta un loģistikas nozares uzņēmēju asociācijām un izskatīt noteikumu projektu.  2015.gada 30.aprīlī Zemkopības ministrijā notika tikšanās ar Latvijas Tranzīta biznesa asociācijas, Autopārvadātāju asociācijas „Latvijas Auto”, Latvijas nacionālās  kravas ekspeditoru un loģistikas asociācijas un Latvijas Ostu, tranzīta un loģistikas padomes sekretariāta pārstāvjiem. |
| 3. | Sabiedrības līdzdalības rezultāti | 1. No biedrībām „Lauksaimnieku organizāciju sadarbības padome” un „Zemnieku saeima” saņemts lūgums papildus skaidrot nepieciešamību palielināt maksu par inspektoru darba stundu. Pēc paskaidrojumu saņemšanas (attiecīgi papildināta anotācija) biedrības saskaņoja noteikumu projekta tālāko virzību.  2. 2015.gada 30.aprīļa tikšanās laikā ar tranzīta un loģistikas nozares uzņēmēju asociāciju pārstāvjiem tika sniegti skaidrojumi par noteikumu projektu. Nolemts no noteikumu projekta svītrot plānoto grozījumu par maksas paaugstināšanu par kravu izkraušanu un iekraušanu un jautājumu par robežkontroles punktos noteikto apsaimniekošanas maksu pārskatīšanu risināt ar Finanšu ministriju un VAS „Valsts nekustamie īpašumi”, pēc nepieciešamības pieaicinot tranzīta nozares asociāciju pārstāvjus. Pēc skaidrojumu saņemšanas par noteikumu projekta normām, kas neskar tranzīta kravu kustību, kā arī par nepieciešamību palielināt maksu par dienesta inspektoru darbu ārpus normālā darba laika atbilstoši Darba likuma normām uzņēmēju asociāciju pārstāvji neiebilda pret noteikumu projekta tālāko virzību. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministra p.i. –

aizsardzības ministrs R. Bergmanis

14.08.2015. 9:32

2730

L.Gurecka

67027063, Linda.Gurecka@zm.gov.lv